“Cal reforçar el missatge d'esquerres” | Lurdes Artigas | girona | Política | El Punt Avui
“Cal reforçar el missatge d'esquerres” “Cal reforçar el missatge d'esquerres” “Cal reforçar el missatge d'esquerres” “Cal reforçar el missatge d'esquerres” + “Cal reforçar el missatge d'esquerres” E-mail
Manté l'escó però admet que han d'aturar la davallada i que el PSC està en procés de regeneració
“Cal reforçar el missatge d'esquerres” “Cal reforçar el missatge d'esquerres” “Cal reforçar el missatge d'esquerres” “Cal reforçar el missatge d'esquerres” “Cal reforçar el missatge d'esquerres” E-mail
Aquests són els resultats que esperaven?
Esperàvem poder mantenir el nostre representant al Congrés i ho hem assolit, però hem de ser realistes i hi ha un retrocés en els vots que ens marca el desafiament de futur d'acabar de recuperar la confiança dels nostres votants.
El retrocés ha estat de més de 23.000 vots respecte el 2011, quan ja van tenir una forta davallada. Què pot fer el PSC per revertir aquesta situació?
És evident que a les comarques de Girona estem en un procés profund de regeneració. Entenem que poder tornar a tenir la confiança dels votants es basa sobretot a reforçar el nostre missatge d'esquerres i a fer molta política de proximitat.
És el pitjor moment del PSC. Només es pot anar cap amunt?
Sí, crec que també hem d'entendre la davallada en un escenari d'unes dinàmiques diferents, de molts més partits entrant en competència per tenir representació. I tot i així nosaltres mantenim la representació.
De fet, però, En Comú Podem els ha guanyat la partida a Girona i ha tingut més vots que el PSC.
Ells tenen ara mateix una certa frescor en la marca, però crec que a mitjà termini la solidesa de la marca socialista, i la percepció és que de mica en mica l'anem recuperant, és el que prevaldrà.
Quines són les prioritats que es marca a Madrid?
La primera prioritat d'un electe gironí, a banda del projecte general del partit, han de ser les comarques gironines, procurar estar en tots els afers que tinguin incidència a les nostres comarques i que es resolguin al Congrés. Tenim un tema general, com la resta de Ca talunya i de l'Estat, que és la creació d'ocupació i el reflotament del mercat laboral, i, d'altra banda, tenim assignatures pendents pròpies, sobretot temes com l'aeroport i les infraestructures viàries que ens falten.